ru mk ru ru hbs_cyr ru mk mk mk mk hbs_cyr hbs_cyr uk ru en ru ru mk ru mk os ru ru mk ru mk mk hbs_cyr ru mk hbs_cyr mk mk ru mk mk mk hbs_cyr mk mk ru ru ru mk hbs_cyr mk ru uk ru ru mk uk hbs_cyr ru ru mk mk hbs_cyr ru mk ru mk ru ru uk ru hbs_cyr ru hbs_cyr ru mk mk ru mk mk ru ru ru mk hbs_cyr mk mk hbs_cyr hbs_cyr mk uk hbs_cyr ru hbs_cyr ru mk mk ru mk mk en ru ru hbs_cyr ru ru hbs_cyr uk en ru mk mk ru mk ru mk os ru ru mk mk mk hbs_cyr ru mk hbs_cyr mk ru mk mk mk mk mk mk ru hbs_cyr ru mk hbs_cyr mk ru uk ru mk uk hbs_cyr ru mk mk hbs_cyr ru mk mk ru ru hbs_cyr mk ru mk ru mk mk ru mk mk hbs_cyr mk mk hbs_cyr hbs_cyr mk uk hbs_cyr mk hbs_cyr ru mk mk ru mk mk en ru mk hbs_cyr ru ru hbs_cyr uk uk mk mk uk mk mk ru uk mk ru ru ru hbs_cyr mk ru mk mk ru uk mk ru en en en mk uk mk mk mk mk mk mk mk mk mk mk mk mk mk mk mk mk mk ru hbs_cyr mk mk ru mk mk mk mk mk mk mk mk mk mk mk mk uk it mk mk hbs_cyr ru mk mk mk mk mk ru mk mk ru ru ru mk en uk hbs_cyr hbs_cyr ru hbs_cyr ru ru mk fr os fr ru fr ru mk mk fr hbs_cyr fr ru fr mk fr hbs_cyr fr mk mk mk fr mk fr mk fr mk fr ru hbs_cyr ru hbs_cyr fr mk fr ru fr uk uk fr hbs_cyr fr ru fr mk fr uk fr uk fr hbs_cyr fr hbs_cyr mk ru uk ru ru ru mk
Тринаесетте години во „Нова“ беа отскок за моите студии на колеџот во Бостон
Jулија Кари е дел од заедницата на меѓународното училиште „Нова“ од своите четири години, а денес е матурантка и се подготвува да започне ново поглавје во животот студирајќи биохемија на колеџот во Бостон.
И покрај дилемата помеѓу две одлични училишта каде што е примена, „Беркли“ и колеџот во Бостон, таа ја одбира втората опција бидејќи станува збор за реномирана образовна институција, која има прекрасен кампус и голем избор на предмети. Дополнително, таа е добитник и на стипендија на колеџот, а и ова училиште одговара повеќе на нејзиниот карактер и амбиции.
- Дел сум од заедницата на „Нова“ веќе тринаесет години. Се приклучив на шареноликата заедница уште во градинка и сум сведок на постојаниот раст на институцијата. Причината поради која станав дел од заедницата на „Нова“ беше целосно одлуката на моите родители. Тие веруваа дека образованието што ќе го добијам во „Нова“ ќе ми помогне да го подобрам англискиот јазик и исто така ќе ми овозможи полесно да аплицирам и да заминам на колеџ во САД. Ова, всушност, се покажа како вистина, со оглед на тоа дека наесен ќе одам на колеџот во Бостон - вели Јулија.
Програмите AP и IB во „Нова“ се од суштинско значење
Кои би рекла дека се најголемите придобивки од образовниот систем во „Нова“?
Јас би морала да кажам дека најголемите придобивки се програмите и часовите кои се нудат во „Нова“. Покрај фактот што се учи на англиски јазик, „Нова“ нуди и голем избор на предмети, сите со различно ниво на тежина, дозволувајќи им на учениците да го изберат својот пат и да ги организираат своите часови според нивото што го сакаат. Верувам дека фактот дека „Нова“ ги нуди и програмите AP (Advanced Placement) и IB (International Baccalaureate) е клучна причина за успехот на учениците во средното училиште. Toa се две програми што во голема мера го подготвуваат секој студент за она што гo чека во годините на колеџ.
Можете ли да ни кажеш малку повеќе за процесот на аплицирање?
Отпрвин, планирав да аплицирам на факултети во Холандија и Англија, но во текот на летата помеѓу мојата прва и последна година во гимназија учествував на летни кампови на универзитетот „Браун“ и на универзитетот „Јејл“, искуства што допринесоа кон мојата одлука да го продолжам образованието во САД. Мојот процес на аплицирање го започнав рано за да избегнам непотребен стрес и да не ги завршувам апликациите во последна минута. Морам да кажам дека чекањето на одлуките од универзитетите беше постресно од самото испраќање на апликациите. Верувам дека мојата богата биографија беше најважниот елемент во мојата апликација бидејќи универзитетите во САД се заинтересирани да примат сестрани студенти кои имаат успеси во и надвор од училницата. Во принцип, процесот на аплицирање беше маратон на пишување есеи, кој ми одземаше многу време и енергија, но се покажа како многу корисен при добивањето на потврдните одговори.
Што те привлече кон биохемијата?
Уште од најраните сеќавања, часовите по наука ми биле омилени. По искуството на часовите по AP Биологија и AP Хемија бев сигурна дека главните теми што сакам да ги изучувам на колеџ ќе бидат поврзани со овие предмети. Причините поради кои сакам да започнам кариера во биохемијата вклучуваат: широк спектар на проблеми кои се решаваат и се вклучени во предметот, употребата на логика во разбирањето на научните концепти и лабораториската работа која го надополнува студирањето. Фактот дека има отворени прашања што чекаат решенија е само една од клучните причини за мојот длабок интерес за оваа тема.
„Нова“ ме подготви за онлајн часовите
Каде се гледаш себеси во иднина?
Јас би сакала да го продолжам своето образование на магистерски студии. По завршувањето на колеџ, би сакал да останам во Америка и да продолжам да учам. Сепак, не сум целосно сигурна дали би сакала да продолжам да учам биохемија и да работам на полето на научно-истражувачката работа или да преминам на правен факултет и да се посветам на изучување на законите за патенти. Сигурно, ова ќе го утврдам во третата година на колеџ и ќе продолжам во некој од овие правци.
Во изминатите неколку месеци, светската пандемија беше тема број еден. Дали тоа влијаеше на твоите планови и на образовниот процес?
Бев загрижена за тоа дали ќе ги започнам моите часови на интернет или на кампусот наесен. Како и да е, колеџот во Бостон има оптимистичен став дека тие ќе ги одржуваат часовите како што е предвидено. Како и многу други, чувствувам дека онлајн наставата е дефинитивно предизвик бидејќи не сум навикната да учам 100 отсто од материјалот самостојно. Но, нашето училиште и учениците вложија многу напор и мислам дека оваа алтернатива се одвиваше непречено. Се надевам дека ќе започнам со колеџ како што е предвидено на 31 август, но ништо не е сигурно и околностите би можеле да се променат во секој момент.
Интервју со Томо Рицов: „После 15 години најважно е сите кои сакаат, да стигнат до Ровињ, а ние ќе се погрижиме за останатото“
Светски познатиот пијанист Дејан Илијиќ и стипендист на Беркли настапува на фестивалот „Крај Вардарот Џез“
Интервју со организаторите на Weekend Media Festival: „Викенд е најважниот регионален настан во секоја индустрија“
Точка интервју со Томас Естрани: Првата продавница на H&M во Скопје ќе понуди „избор на мода што инспирира и неспоредлива вредност за вложените пари“
Точка интервју со Нина Неданоска од Шпаркасе Банка: „Штедењето за иднината е еден од клучните аспекти на финансиското здравје“
„Иако живеам во Лондон, дотука можам да почувствувам колку се горди моите блиски“: Точка интервју со една од дизајнерките на Златен Даб Limited Edition лименките
Наташа од Скопје за животот во Јужна Кореја и бракот со Кореец: „Храната која е поразлична од корејската не му претставува проблем, а засега многу му се допаѓа бурек со месо“
Интервју со организаторите на Weekend Media Festival: „Викенд е најважниот регионален настан во секоја индустрија“
Интервју со Томо Рицов: „После 15 години најважно е сите кои сакаат, да стигнат до Ровињ, а ние ќе се погрижиме за останатото“
Светски познатиот пијанист Дејан Илијиќ и стипендист на Беркли настапува на фестивалот „Крај Вардарот Џез“
Дизајн. Удобност. Квалитет. Најдоброто во Македонија
Метар2 - Огласник за недвижности. Огласете ја вашата недвижност БЕСПЛАТНО!
Веб видео платформа со интересни видеа од различни теми
Copyright © Точка Медиа 2005-2022